 בכה''ג יש נוהגין וכו': היינו מה שנוהגין רוב המון עם להתפלל סליחות קודם אור הבוקר בימי הסליחות ושם מזכירים כמה פסוקים ואח''כ מברכים ענט''י והתורה וכ' ט''ז לענין ברכת התורה יש ליישב דאותן הפסוקים אין אומרים אותם אלא דרך תפלה ולא נתחייבו בהם בברכת התורה אך לענין נט''י שמפסיקין בהפסקה כזאת צ''ע ליישב וביותר תמוה אם כבר עשה צרכיו קודם הבוקר ודאי הוצרך לברך אז על נט''י ואשר יצר וא''כ היאך יברך שנית אחר כך ע''ש והב''ח הכריע דיש לברך בביתו מיד בקומו ואין לברך בבה''כ. וש''צ שבירך בביתו אין לו לחזור ולברך בבה''כ מ''א ע''ת ה''ב יד אהרן דלא כשל''ה וט''ז שלמדו זכות על הש''ץ שיברך שנית כדי להוציא את מי שאינו בקי ועיין בתשובת יד אליהו ס''ס למ''ד. ובספר ברכת אברהם מסי' י''ט עד סימן כ''ז: